Зламаць нешта, адпрацаванае гадамі, прасцей простага. А што ўзамен? Напрыклад, дырэктар гімназіі, што ў Асіповічах, Святлана Мамсікава перакананая, што гімназічныя экзамены пасля дзявятага класа — гэта занадта позна. І таму, што можна страціць адораных вучняў, і таму, што, на яе думку, пра стрэс на экзамене ў гімназію гаворка не ідзе. Гэтаму папярэднічае вялікая падрыхтоўчая праца настаўнікаў. Дзеці падрыхтаваныя, з імі на працягу года працуе псіхолаг. Не было такога, каб яны плакалі: для іх экзамен — нармальны працоўны момант. Тым больш што ў рэгіёнах вялікага конкурсу няма. У мінулым годзе ў Асіповічах набралi тры пятыя класы па 20 чалавек. З 65 прэтэндэнтаў толькі 5 не прайшлі адбор. Гэта былі не самыя падрыхтаваныя дзецi.